b'\n_START_ARTICLE_\nDave Davies\n_START_PARAGRAPH_\nDave Davies (f\xc3\xb8dt 3. februar 1947 i Muswell Hill, London) er en engelsk guitarist, sanger og sangskriver. Spillede 1963-96 i rockgruppen The Kinks sammen med sin bror, Ray Davies (f\xc3\xb8dt 21. juni 1944). Han fungerede hovedsageligt som leadguitarist i The Kinks, men skrev og sang ogs\xc3\xa5 flere sange (heriblandt "Death of a clown", "Living on a thin line" og "Love me \'till the sun shines"), flere af hvilke blev udgivet som Dave Davies-singler, selvom de optr\xc3\xa5dte p\xc3\xa5 Kinks-plader. Har siden bruddet med The Kinks udgivet en r\xc3\xa6kke soloplader._NEWLINE_Han blev i 2004 ramt af et slagtilf\xc3\xa6lde. Han er nu p\xc3\xa5 benene igen, men er ude af stand til at tournere.'